runetrust/blame-folketinget-dk huggingface dataset:
Kim Edberg Andersen (NB), 2023-05-30:
Mener Danmarksdemokraterne, at den nigerianske pirat, der er kommet hertil, skal udvises, eller mener de, at vi bliver nødt til at følge konventionerne og så kun udvise ham, såfremt der er mulighed for det, og at de konventioner, der måske lader ham blive her, er tåbelige?
Jann Sjursen (KD), 2004-12-03:
Lad mig i den sammenhæng også sige, at det turde være klart, at de eneste to partier, der egentlig ikke hilser en debat om det, som et udredningsudvalg kunne tage sig af, sådan som det er skitseret i forslaget til vedtagelse, velkomment, er faktisk Dansk Folkeparti og Venstre.
Troels Lund Poulsen (V), 2004-03-23:
Når vi kan se, at 80-90 pct. af kvinderne i visse befolkningsgrupper ikke har nogen tilknytning til det danske arbejdsmarked, så har vi altså et meget, meget stort problem, som er med til at gøre, at de kvinder bliver ladt tilbage og ikke får en mulighed for at blive en del af det danske samfund.
Alex Vanopslagh (LA), 2020-01-31:
Når det så er sagt, betyder det ikke, at det er den løsning, vi skal vælge, og Liberal Alliance ser gerne, at vi bevæger os i retning af, at registreringsafgiften fuldstændig fjernes og udfases, og det kan jo ske, ved at man siger, at det gælder for lavemissionsbiler, og at man på den måde sikrer, at i fremtidens bilpark er der ikke nogen registreringsafgift, ligesom der heller ikke er de store afgifter på benzin og diesel, i og med at det ikke er noget, som vi kommer til at bruge særlig meget.
Anne-Marie Meldgaard (S), 2000-11-17:
Alt i alt er der tale om et lille, men positivt lovforslag, der vil få stor betydning for mange ledige, der mangler forsørgelse og mulighed for selvvalgt uddannelse ud over 6 uger for igen at få fodfæste på det ordinære arbejdsmarked, og Socialdemokratiet kan tilslutte sig lovforslaget.
Kuupik Kleist (IA), 2006-06-01:
At de danske NATO-besparelser har været afvist af samtlige skiftende regeringer har været frustrerende, men ikke overraskende, set i lyset af, at man fra dansk side altid har forsøgt at nedtone det faktum, at det at besidde Grønland og Færøerne har givet Danmark et stort territorium, magt og international pondus.
Alex Ahrendtsen (DF), 2021-04-26:
Altså, vi støtter, at den ligger på de her 75-76 pct., fordi friskolerne og privatskolerne er et glimrende supplement til folkeskolen, og vi er egentlig lidt ligeglade med, om der er 5 eller 10 eller 15 eller 30 pct. af eleverne, der går i friskoler i en kommune, for det går ikke ud over sammenhængskraften.
Villy Søvndal (SF), 2003-11-20:
Tak til henholdsvis statsministeren og forsvarsministeren for redegørelserne, som begge understregede, at det, der var ønsket her, ikke var at gøre op med Christiania som sådan, men alene at kigge på hashhandelen og på muligheder for at føre politiopgaverne ud i livet.
Lars Barfoed (KF), 2012-05-24:
Men forbedringerne skal måske ske i forbindelse med en ny kontraktperiode, og det har jeg også forstået at ministeren er indstillet på at se på, og det tror jeg derfor også at vi kan finde et bredt flertal bag at støtte, når vi når frem til 2014, hvor det vel så skal planlægges nærmere.
Søren Krarup (DF), 2002-04-24:
Det vil jeg jo nok kalde en sandhed med modifikation, og jeg kan derfor spørge direkte: Er fru Birthe Rønn Hornbech ikke enig i Grundtvigs synspunkt, at en retsbehandling grundlæggende skal foregå på modersmålet, for at den anklagede er i stand til at forstå, hvad han anklages for?
Mette Gjerskov (S), 2007-01-17:
Det er jeg da vældig, vældig ked af at statsministeren opfatter sådan, for Socialdemokratiet står fuldt og helt bag missionen i Afghanistan – det skal der ikke herske nogen som helst tvivl om – men vi står til gengæld også fuldt og helt bag ved, at Genèvekonventionerne skal overholdes.
Morten Østergaard (RV), 2005-12-15:
En anden ting, der så tilsvarende står i den her erklæring, som hr. Jesper Langballe muligvis burde gøre sig den ulejlighed at læse, da det nu er det lovforslag, vi behandler, og hr. Jesper Langballe tydeligvis ikke har forstået, hvad der er indholdet, er, at som en af samfundets grundlæggende værdier har både mænd og kvinder pligt til at uddanne sig, arbejde og betale skat – både mænd og kvinder har pligt til at uddanne sig og arbejde!
René Christensen (DF), 2011-04-05:
Der har vi taget nogle andre briller på og sagt, at der er sager, hvor de her børn er udsatte, og at der også er sager, hvor børnene ikke får den hjælp, de skal have, og derfor skal vi have fokus på, at der bliver én indgang til børnene, hvor de næsten døgnet rundt – det er det ikke endnu, men det er mange timer i døgnet, der nu er åbnet – kan få kontakt med en voksen, som har lyst til og mulighed for at tale med dem om de udfordringer, de har.
Peter Juel Jensen (V), 2013-04-09:
Det kan lyde som en næsten umulig opgave, men den unikke medlemskreds, det brede sikkerhedskoncept og de veludviklede samarbejdsmekanismer udgør en vigtig platform for dialog, engagement og tillidsskabelse, ikke kun mellem regeringer, men også mellem parlamentarikere og civilsamfundsrepræsentanter.
Per Clausen (EL), 2013-05-16:
Og måske har den enkelte dansker et større ansvar end så mange andre – af to grunde: Fordi vi er blandt dem i verden, der udleder mest CO2 pr. indbygger, og fordi vi lever i et demokrati, hvor man kan sige, at de holdninger og synspunkter, vi giver udtryk for, og den måde, vi stemmer på, og også den måde, vi forbruger og lever på, har afgørende konsekvenser for, hvad der sker i vores land.
Anni Svanholt (SF), 2001-03-29:
I SF er vi principielt enige i, at patienter, som kommer til skade ved undersøgelse, behandling eller lignende på en offentlig tandlægeskole, bør være stillet i forhold til erstatning på samme måde som en patient, der bliver behandlet af en lægestuderende på et offentligt sygehus, og det vil jo så sige, at de bør have samme vilkår og være omfattet af patientforsikringsloven.
Mette Bock (LA), 2018-04-10:
Jeg vil derfor til efteråret indkalde aftalekredsene til en bred drøftelse helt generelt for at se på, om der er behov for ændringer i kunststøtten, som vi kender den i dag, og jeg vil foreslå, at vi i den sammenhæng også tager de ideer, som ligger i forslaget her, med i drøftelserne.
Holger K. Nielsen (SF), 2008-11-14:
Javist, javist, men hvad er der så galt i at få sammenskrevet det i en sammenhængende national sikkerhedsstrategi, så vi kan se de forskellige elementer i forhold til hinanden, så vi får mulighed for at prioritere de forskellige områder i forhold til hinanden, og så vi får mulighed for at få en langt mere sammenhængende politisk og folkelig diskussion af de her ting?
Per Clausen (EL), 2011-04-28:
Nu har jeg bare sådan lidt på fornemmelsen, at det, når det kommer til stykket, er lidt lige meget, hvad for nogle løsninger vi finder på, for der vil stadig væk være nogle, der siger, at disse løsninger ikke er gode nok, og så kan vi finde på et tredje problem, som endnu ikke er løst.
Sophie Løhde (V), 2016-11-25:
Selv om jeg synes, at der er tale om absolut hensigtsmæssige ændringer af vævsloven, kan jeg forstå, at der er usikkerhed om, hvorvidt ændringerne nu også er nødvendige i den form, de har i lovforslaget, og om man kan gennemføre det på en anden måde, og derfor vil jeg også gerne invitere alle ordførerne til en drøftelse, hvor også Styrelsen for Patientsikkerhed kan være til stede, så vi kan få svar på de forskellige spørgsmål, bekymringer, som der måtte være af såvel faglig som mere juridisk karakter.
Lene Espersen (KF), 2008-02-22:
Så må vi håbe, som integrationskonsulenterne har påpeget, at det, at man kan se, at det direkte fremgår af straffeloven, kan medvirke til, at der bliver sat yderligere fokus på det kæmpestore problem, at herboende personer, der er født og opvokset i Danmark eller senere er kommet hertil, ikke kan få lov selv at vælge, hvem de vil indgå ægteskab med.
Kim Andersen (V), 2015-01-29:
Unge mennesker er uhyre stærkt optaget af, hvordan man kan dele nogle ressourcer, hvordan man kan få mere ud af sin økonomi, hvordan man kan få nyttiggjort noget af det, man en gang selv er kommet til at eje, men hvor man også kan få andel i noget af det, som andre har, og som man ikke selv har haft mulighed for at købe indtil videre.
Ole M. Nielsen (KRF), 1998-04-16:
Og jeg kan ikke få ind i mit hoved, at vi kun har to modeller for større veje i Danmark: tosporede motortrafikveje og så motorveje, og jeg har endnu ikke fundet ud af, om det står i grundloven, eller hvor det står henne, at man kun må bygge de to slags større veje, men det er nærmest en fastslået kendsgerning, at der ikke er noget derimellem.
Kim Andersen (V), 2003-10-23:
Frivilligheden er betydningsfuld i forhold til den tillid, der er og skal være til den danske stat fra virksomheder, der påtager sig store risici ved at investere milliardbeløb i den danske undergrund. Den indgåede aftale har til formål at optimere statens indtægter fra den samlede udvinding af kulbrinter i Nordsøen, og det vil sige, at det ikke bare har været væsentligt at sikre ekstra skatteindtægter i de kommende 9 år, men i lige så høj grad at sikre samfundet et rimelig højt beskatningsgrundlag efter 2012 og i de kommende mange år. Derfor er en af de vigtigste punkter i aftalen, at der er skabt sikkerhed for, hvem der står for udvindingen også efter 2012. Elementet omkring overskudsdelinger fra 2012, medejerskab og dermed sikring af indflydelse og indsigt ikke mindst i denne komplicerede forretningsvirksomhed er også et vigtigt element, som vi til fulde bakker op.
Jacob Buksti (S), 1998-10-08:
Og så skal jeg i øvrigt henvise hr. Frank Dahlgaard, som jo er en historisk interesseret person, ved jeg fra tidligere, til at gå tilbage i annalerne, og så vil hr. Frank Dahlgaard kunne se, at hvis der virkelig er nogen, der kan det dér med underskud, og som virkelig har Danmarksrekord, så er det den tidligere borgerlige regering.
Villy Søvndal (SF), 1999-03-04:
Da SF's ordfører på området, hr. Aage Frandsen, ikke kan være til stede, skal jeg på SF's vegne fremføre følgende: Vi vil godt tilslutte os kredsen af dem, der roser de almennyttige foreninger, men SF kan ikke støtte dette forslag. Generelt mener SF, at den danske skattelovgivning giver vidtgående adgang til at få skattemæssig succession.
Christian H. Hansen (DF), 2008-04-21:
Med udgangspunkt i det sidste indlæg, altså Ny Alliances indlæg, er det første gang, jeg nogen sinde har ønsket, at Ny Alliance var så stor, som meningsmålingerne på et tidspunkt tilkendegav de ville blive, for så ville jeg allerede nu have kunnet regne ud, at Dansk Folkeparti, Ny Alliance og SF udgjorde et flertal, og så havde jeg faktisk fået flertal for mit forslag.
Jann Sjursen (KRF), 2002-01-31:
Selvfølgelig har jeg læst regeringsgrundlaget, og selvfølgelig er jeg enig i, at det vil frigøre nogle ressourcer, men det løser ikke de problemer, som politiet står over for her og nu, og det giver heller ikke det nødvendige rum til politiet til at løse ikke mindst de opgaver af forebyggende og tryghedsskabende art, som vi i hvert fald fra Kristeligt Folkepartis side finder er så vigtige.
Peter Skaarup (DF), 2021-01-28:
Der kunne jeg godt tænke mig at spørge hr. Karsten Lauritzen, som selv var med i diskussionerne dengang: Hvordan er det lige, at fru Inger Støjberg har gjort noget meget værre end hr. Morten Bødskov, der kom med en løgn over for Folketinget?
Sophie Løhde (V), 2016-02-11:
Så noterer jeg mig i øvrigt, at når man spørger dem, som det hele jo i sidste ende handler om, nemlig de ældre selv, så finder 70 pct. af hjemmehjælpsmodtagerne, der kender ordningen, da også, at det enten er vigtigt eller meget vigtigt, at der er frit valg af leverandør.
Helge Adam Møller (KF), 2000-12-08:
Jeg mener, at hjemmeværnet har gjort sig fortjent til dette, og jeg er overbevist om, at dette vil være en fortsat spore til at videreudbygge og forstærke hjemmeværnet, men på et fortsat frivilligt grundlag. Der skal ikke være nogen tvivl om, at Det Konservative Folkeparti godt vil diskutere med alle partier om hjemmeværnets fremtid, men vores grundholdning er, som den har været siden hjemmeværnet blev startet, at hjemmeværnet er en uvurderlig og stærkt medvirkende faktor til dansk forsvar, og det har en kolossal betydning for forsvarsviljen i det danske folk.
Preben Bang Henriksen (V), 2014-02-26:
Det skal ikke være nogen hemmelighed, når det gælder det notat af 7. februar, som ministeren henviste til før – hvor de opdaterede beregninger, hvoraf der jo allerede er kommet en del og offentliggjort en del, også er nævnt – at det faktisk viser, at problemet, om man så må sige, er værre end forudsat.
Thomas Jensen (S), 2021-12-14:
I forhold til det konkrete beslutningsforslag noterer jeg mig, at ministeren både i februar, da vi behandlede det her forslag sidst, og i dag, klart har redegjort for, at en del af det foreslåede allerede er sikret i grundloven, en anden del er gennemført i gældende lovgivning, og en tredje del vil blive fremsat i et nyt lovforslag, som er undervejs.
Carl Valentin (SF), 2021-05-10:
Og uanset hvad resultatet af de undersøgelser bliver, synes jeg, det vil være fornuftigt med en forhandling blandt Folketingets partier, når først resultatet af den undersøgelse foreligger, og der kan vi også godt diskutere det her konkrete forslag og eventuelt andre, der bedre kan sikre mulighederne for at udvise udlændinge, der begår grov kriminalitet.
Søren Pape Poulsen (KF), 2023-04-25:
Hvordan i himlens navn skal vi få nogen unge mennesker til at tage en erhvervsuddannelse i fremtiden, når det er den gammeldags opfattelse, der eksisterer hos den danske regering, altså at det bare handler om, at hvis man tager en erhvervsuddannelse, så bliver man automatisk nedslidt, når man har været på arbejdsmarkedet i mange år?
René Christensen (DF), 2020-11-10:
Jeg må dog sige, at når man kigger på det forslag, der ligger her fra Venstre, synes vi, det er mere spiseligt end det tidligere, som vi havde, fra partierne uden for grupperne, og det er jo, fordi man her lægger op til, at der faktisk skal være en dialog om, hvor det er, vi skal hen.
Tove Videbæk (KRF), 2002-05-02:
Det er jo bl.a. stofmisbrugerne, de prostituerede, de hjemløse, alkoholikerne, de svageste sindslidende, en del langtidsarbejdsløse, som er kørt fast i systemet, visse handicappede, men bestemt også og i allerhøjeste grad disse gruppers børn.
Morten Messerschmidt (DF), 2008-12-12:
Ja, det er godt at styrke danskernes retssikkerhed, det er der slet ikke nogen tvivl om, og det er et ekstremt godt eksempel på, at man inden for det mellemstatslige strafferetssamarbejde i EU, altså det samarbejde, som Lissabontraktaten og hr. Morten Østergaard og andre gerne vil nedlægge, rent faktisk kan skabe nogle rigtig gode rammer, både for borgerne og for politiet, og at der derfor overhovedet ikke er nogen grund til at flytte det op i det overstatslige samarbejde.
Kristian Thulesen Dahl (DF), 2000-04-11:
Det er sådan en sammensmeltning, der igen er sket, men det er jo godt nok, og jeg håber da bare, Venstre føler sig repræsenteret af de svar, udenrigsministeren på Det Radikale Venstres vegne og regeringens vegne giver, så har vi den store forbrødring. Jeg vil fastholde over for udenrigsministeren, at vi har stemt om euroen to gange tidligere: i 1992 i forhold til den protokol, der lå, og i 1993, hvor vi direkte aktiverede vores ønske om, at man først ved en senere beslutning i givet fald skulle tiltræde euroen.
Lene Espersen (KF), 2007-05-02:
Arbejdsgruppen består af embedsmænd fra Økonomi- og Erhvervsministeriet, Justitsministeriet, Kulturministeriet, Statsadvokaten for Særlig Økonomisk Kriminalitet, Udenrigsministeriet og SKAT’s task force for varemærkeforfalskning.
Klaus Kjær (DF), 2001-02-01:
I lovforslaget understreges det, at rådgivningsvirksomheden skal foregå på normale forretningsmæssige vilkår, og at det nye aktieselskab skal stiftes med et indskud af en aktiekapital på 5-10 mio. kr., hvorved selskabet rent regnskabsmæssigt holdes adskilt fra Sund & Bælt Holding A/S' øvrige virksomhed.
Eigil Andersen (SF), 2010-10-12:
Jeg vil gerne vende blikket mod noget andet, nemlig at de skattelettelser, som blev givet i 2003 og 2007, har betydet, at det danske samfund får 19 mia. kr. mindre i indtægter hvert eneste år, og det er skattelettelser, som fortrinsvis er givet til højtlønnede og rige mennesker.
Anni Matthiesen (V), 2019-10-03:
Noget af det, som Alternativet jo går ind for, er 100 pct. økologi på den lange bane, kan man sige, og der kunne jeg egentlig godt tænke mig at starte med at spørge ind til, om det er et krav, som Alternativet også bringer med ind til bordet i forbindelse med drøftelsen af klimaloven.
Line Barfod (EL), 2004-05-25:
De tiltag, som Venstre kommer med på området, fremmer jo den udvikling, der peger på, at der skal være nogle stærke byer og så nogle oplande, dels fordi Venstre ikke gør noget som helst for at sikre, at der kan være en udvikling også i landområderne, dels fordi Venstre rent faktisk gør, hvad man kan for at øge pendlingen.
Pernille Vermund (NB), 2020-01-17:
Vi lever i en tid, hvor koranklodser pryder gadebilledet, hvor militæret bevogter den jødiske synagoge, og hvor islamkritikere lever med konstant politibeskyttelse, en tid, hvor udlændinge er væsentligt overrepræsenteret i vores kriminalitetsstatistikker, hvor ikkevestlige indvandrere og efterkommere har et årligt træk på de offentlige kasser på mere end 30 mia. kr., og hvor en stigende andel af unge med ikkevestlig baggrund mener, at religiøse love skal stå over demokratisk vedtaget lovgivning.
Poul Andersen (S), 2004-04-23:
Derimod må jeg sige, at kommunernes forslag jo netop tager udgangspunkt i, at der skal findes en løsning med skyldig hensyntagen også til det, de forskellige organisationer og foreninger i området har været ude med, og det er for øvrigt også det, der er min helt klare opfattelse at Vejdirektoratet har arbejdet med i den sag her.
Mattias Tesfaye (S), 2024-01-17:
Det er et udtryk for, at økonomien mellem staten og kommunerne er sådan, at der overføres en hulens masse milliarder kroner til kommunerne hvert år, og så har de jo ansvaret for bl.a. at drive folkeskolen og leve op til de forskellige lovgivninger, der er, herunder arbejdsmiljøloven, undervisningsmiljøloven og den lovgivning, der er om bygninger.
Søren Gade (V), 2009-03-27:
Det er også sådan, at der ved lov rent faktisk er sikret parlamentarisk indsigt med en eventuel anvendelse af bestemmelsen, idet regeringen i medfør af loven om Folketingets Kontroludvalg er forpligtet til at holde udvalget orienteret om væsentlige omstændigheder af sikkerhedsmæssig karakter, og i overensstemmelse hermed underretter regeringen, såfremt det måtte være aktuelt, Kontroludvalget om bestemmelsens anvendelse.
Erling Bonnesen (V), 2010-05-18:
Men mit spørgsmål skal være: Hvis SF får magt, som man har agt, og det så viser sig, at det virkelig ikke hænger sammen, vil man så blot forøge afgifterne endnu mere sådan i et forsøg på at kradse pengene ind for at dække det hul, man så helt øjensynligt vil have?
Henriette Kjær (KF), 2009-04-16:
Nu vil man jo gerne give indtryk af, at man er et grønt parti, og man er også kommet i et meget, meget tæt samarbejde med SF og De Radikale, der også gerne vil være det, og da Skattekommissionen kom med sit udspil, sagde fru Helle Thorning-Schmidt, direkte citeret fra en pressemeddelelse:
Karina Lorentzen Dehnhardt (SF), 2021-04-27:
Hvis man bare uden videre følger Dansk Folkepartis forslag på området her, skulle der findes mellem 9 og 10 mia. kr. til etablering af 3.000 fængselspladser, og 1,7 mia. kr. ekstra skulle man bruge i driftsomkostninger om året.
Jørn Jespersen (SF), 2000-01-20:
De beføjelser, som lovforslaget her lægger op til, er vi som udgangspunkt positive over for, men vi vil meget gerne se dem i sammenhæng med den samlede pesticidhandlingsplan, og derfor er vores holdning, at vi som udgangspunkt er positive over for beføjelserne, men at vi ser frem til fornuftige og konstruktive forhandlinger med regeringen om at få et samlet billede af ambitionsniveauet og virkemidlerne i pesticidhandlingsplan 2.
Per Clausen (EL), 2010-11-11:
Jeg forstår, at det er en liberal grundtanke, at skatten skal ned – det er sådan kernesynspunktet – og der kan ikke hentes nogen penge, uanset hvor længe jeg taler om, hvor enkelt man kunne gøre det, uden at nogen ville få det værre, end de havde det i 2009.
Per Ørum Jørgensen (KF), 2009-04-28:
Jeg er nødt til lige at spørge hr. Benny Engelbrecht om noget her i bemærkningerne til beslutningsforslaget, hvor der står: »Det skønnes, at en fordobling af den danske pant kun i begrænset omfang vil medføre yderligere problemer med forurening fra dåser i naturen.« Når jeg lige læser det, kan jeg kun opfatte det, som om at det dog vil medføre yderligere problemer i naturen - dog kun i begrænset omfang.
Peter Kofod Poulsen (DF), 2016-11-30:
I samme tidsperiode har der været en opblusning af aktiviteten i rocker-bande-miljøet – en større forråelse end hidtil, når kyniske kriminelle er villige til at kæmpe om kontrollen i det offentlige rum og skyder omkring sig vel vidende, at konsekvenserne kan blive fatale for de mennesker, der bare er på det forkerte sted på det forkerte tidspunkt og dermed bringes i livsfare.
Birgitte Josefsen (V), 2005-03-31:
Med det fremsatte lovforslag, L 86, vil der blive gennemført en forenklet arbejdsdeling, der gerne skulle skabe større lokalt engagement og ansvar i forbindelse med opgaveløsninger og samtidig sikre, at overordnede nationale og internationale interesser på natur- og miljøområdet til stadighed er i fokus.
Victoria Velasquez (EL), 2019-12-05:
Så jeg kunne godt tænke mig at høre ordføreren, om ikke Socialdemokratiet kunne være med på også ud over den forbedring, der lige er blevet lavet, at se på det i forhold til fradragsbeløbet og i forhold til førtidspensionisterne og folkepensionisterne, altså om vi ikke kunne gøre noget mere for de mennesker, der bliver ramt dér.
Søren Egge Rasmussen (EL), 2016-04-05:
I den sammenhæng er det jo rigtig ærgerligt, at vi ikke har den PSO-analyse, som er bestilt via energiforliget, og som vel er en af de tre analyser, som ministeren lovede på et samråd den 4. november ville komme inden 3 måneder, og det ville så være inden den 4. februar.
Mattias Tesfaye (S), 2017-03-31:
Jeg er godt klar over, at vi danske socialdemokrater ikke er hundrede procent enige med socialdemokraterne i alle andre europæiske lande, men jeg er meget enig med min egen partifælle Ole Christensen, som for ganske kort tid siden sagde, at han også synes, ligesom jeg lige har sagt, at det er ganske betryggende, at Europa-Kommissionen har forstået, at respekten for de forskellige arbejdsmarkedsmodeller skal i højsædet, og at der ikke skal udvikles en overnational social union.
Søren Egge Rasmussen (EL), 2002-05-28:
Derfor vil jeg godt spørge miljøministeren, hvorfor lejeloven ikke skal gælde, når benyttelsen af en aftægts- og medhjælperbolig ophører. Jeg synes, at det er væsentligt at forholde sig til den tid, hvor det går fra at være en medhjælperbolig til bare at være en udlejningsbolig, hvor det går fra, at det er en aftægtsbolig til bare at være en almindelig udlejningsbolig.
Mogens Lykketoft (S), 2008-03-11:
En anden tragisk ting ved forløbet er jo, at det har afsporet indsatsen fra at gøre det rigtige og tilstrækkelige i Afghanistan, som er den egentlige og rigtige frontlinje i kampen mod terror og derfor en del af forklaringen på de problemer, vi nu løber ind i, netop i Afghanistan, for slet ikke at tale om omfanget af omkostningerne ved invasionen i Irak.
Trine Bramsen (S), 2021-11-30:
Og alle de informationer stykker de sammen til et efterretningsbillede, og det er så det, de præsenterer for regeringen og i denne sammenhæng jo også for Folketinget, for den 9. august mødte FE selv op og præsenterede for Folketinget, hvad deres forventninger var i forhold til Kabul.
Martin Henriksen (DF), 2009-12-08:
Og i det svar, som Justitsministeriet har givet til Retsudvalget, nr. 286, står der som begrundelse for, at Justitsministeriet er tilbøjelig til at mene, at det her er i strid med grundloven, og jeg citerer: »Ved vurderingen af, om et forbud mod at bære burka i det offentlige rum er foreneligt med grundlovens § 70, lægger Justitsministeriet til grund, at et sådant forbud i Danmark i givet fald kun vil ramme kvinder, der bekender sig til islam.«